Üldkohtu (kuues koda) 15. novembri 2017. aasta määrus – Pilla vs. komisjon ja EACEA

(kohtuasi T‑784/16)

Tühistamishagi ja kahju hüvitamise nõue – Ajutised meetmed – Tasuta õigusabi taotlus, mis on esitatud pärast hagi esitamist – Programm „Loov Euroopa (2014–2020)“ – Konkursikutse ettevalmistava tegevuse eest toetuse saamiseks – Taotluse rahuldamata jätmine rahastamiskõlblikkuse kriteeriumile mittevastavuse tõttu – Ainult juriidilistele isikutele antavad toetused – Vorminõuete rikkumine – Aktid, mida ei saa omistada EACEA‑le – Osaliselt ilmselgelt vastuvõetamatu ja osaliselt ilmselgelt õiguslikult põhjendamatu hagi

1. Kohtumenetlus–Hagimenetluse algatusdokument–Vorminõuded–Vaidluse eseme määratlemine–Ülevaade fakti- ja õigusväidetest–Hageja nõuete üheselt mõistetav sõnastus (Euroopa Kohtu põhikiri, artikli 21 esimene lõik ja artikli 53 esimene lõik; Üldkohtu kodukord, artikli 76 punktid d ja e) (vt punktid 34–36)

2. Kohtumenetlus–Hagi õiguslik alus–Valik, mille peab tegema hageja, mitte liidu kohus (vt punkt 37)

3. Tühistamishagi–Liidu kohtu pädevus–Nõuded, mille eesmärk on ettekirjutuse tegemine erimeetmete võtmiseks–Vastuvõetamatus (ELTL artikkel 263) (vt punkt 48)

4. Tühistamishagi–Vastuvõetavuse tingimused–Vaidlustatud akti vastuvõtja vastu esitatud hagi–Liidu organi vastu tehtud komisjoni akti tühistamise nõue–Vastuvõetamatus (ELTL artikkel 263; Euroopa Parlamendi ja nõukogu määrus nr 966/2012, artikli 54 lõige 2 ja artikli 84 lõige 2 ning määrus nr 1295/2013, artikkel 13; nõukogu määrus nr 58/2003, artikkel 6) (vt punktid 54, 58, 60, 63 ja 68)

5. Euroopa Liidu institutsioonid–Pädevuse teostamine–Delegeerimine–Tingimused–Delegeeriva asutuse sõnaselge otsuse vajalikkus (vt punkt 64)

6. Kahju hüvitamise nõue–Ese–Nõue hüvitada kahju, mille tekitamist ei saa omistada institutsioonile või kostjaks olevale organile–Vastuvõetamatus (ELTL artikkel 268) (vt punkt 70)

7. Kohtumenetlus–Hagi vastuvõetavus–Ajutiste meetmete kohaldamise taotlus–Taotluse esitamine samas dokumendis põhinõudega–Vastuvõetamatus (ELTL artikkel 278; Üldkohtu kodukord, artikli 156 lõige 5) (vt punktid 75 ja 76)

8. Komisjon–Pädevus–Liidu eelarve täitmine–Toetuse määramine –Eeskirjade kehtestamine taotleja nõuetele vastavuse kriteeriumide kohta–Komisjoni kaalutlusõigus (Euroopa Parlamendi ja nõukogu määrus nr 966/2012, artikli 54 lõige 2 ja artikli 131 lõige 2) (vt punkt 97)

9. Lepinguväline vastutus–Tingimused–Õigusvastasus–Kahju–Põhjuslik seos–Ühe tingimuse puudumine–Kahju hüvitamise nõude tervikuna rahuldamata jätmine (ELTL artikli 340 teine lõik) (vt punktid 110 ja 111)

Ese

Esiteks ELTL artikli 263 alusel esitatud nõue tühistada komisjoni 2. septembri 2016. aasta otsus, millega lükati tagasi hageja taotlus 26. aprilli 2016. aasta konkursikutse EAC/S05/2016, Support for a preparatory action to create an EU Festival Award and an EU Festival Label in the field of Culture: EFFE (Europe for Festivals – Festivals for Europe) raames, ja teiseks nõue, et Üldkohus esimese võimalusena tuvastaks hageja taotluse sobivuse ja seda tunnustaks või teise võimalusena tühistaks „valikumenetluse tervikuna“, kolmandaks nõue peatada valikumenetlus ja neljandaks ELTL artikli 268 alusel esitatud nõue hüvitada kahju, mis on hagejale väidetavalt tekitatud tema taotluse tagasilükkamisega.

Resolutsioon

1. Jätta hagi ilmselge vastuvõetamatuse tõttu läbi vaatamata selles osas, mis puudutab Hariduse, Audiovisuaalvaldkonna ja Kultuuri Rakendusametit (EACEA).

2. Jätta hagi osaliselt ilmselgelt vastuvõetamatuse tõttu läbi vaatamata ja osaliselt ilmselgelt õigusliku põhjendamatuse tõttu rahuldamata selles osas, mis puudutab Euroopa Komisjoni.

3. Jätta õigusabi taotlus rahuldamata.